**Kedves hetedikesek!**

Mindenkinek gratulálunk, aki az elmúlt heteket becsülettel végigdolgozta. Nem volt könnyű egy új tanulási helyzetre átállnotok, de ti ezt remekül megoldottátok.

Már csak egy utolsó nagy hajrá vár rátok!

Ezen a héten csak gyakorolnotok kell. Átismételni mindazt, amit eddig tanultatok, mert a jövő héten meg kell írnotok a nyelvtan és a szövegértés év végi felmérőt, valamint egy év végi helyesírási tesztet is.

Szokásomhoz híven megadom az év végi nyelvtan teszt tematikáját:

1. 3 mondatot kell elemeznetek. ( Ezt úgy kellett volna, hogy elemzitek a szokásos módon, majd elkészítitek az ágrajzát.) Az új helyzetben azt kell megmondanotok, hogy az adott szó milyen mondatrész. Lesz olyan mondat, ahol párosítanotok kell, de lesz olyan is, ahol nektek kell megneveznetek.
2. 3 mondatot kell átalakítani úgy, hogy értelmezős szerkezetet tartalmazzanak.

(Pl.: piros szoknya – minőségjelzős szerkezet, de szoknyát, pirosat – értelmezős szerkezet)

1. Kaptok három mondatot. Észre fogjátok venni, hogy egy szó mind a háromban szerepel. Azt kell megállapítani, hogy az egyes mondatokban melyik mondatrész szerepét tölti be.

A helyesírási teszt a tanult mondatrészekkel kapcsolatos helyesírási tudnivalókat ellenőrzi (igeragozás, főnevek/tulajdonnevek helyesírása, melléknév, számnév, igenevek, dátum, -i képzős melléknevek)

A szövegértést pedig már ismeritek: egy szöveg, és a hozzá kapcsolódó feladatok.

Ezen a héten csak gyakoroljatok, lapozzátok át a könyvet és a munkafüzetet. Ha van kimaradt feladat, nyugodtan megoldhatjátok. Nézzétek át a már kiadott videókat, gyakorló feladatokat.

Sikeres felkészülést kívánunk!

Ha bármilyen kérdésetek van, keressetek!

Zsuzsa néni és Ibi néni

Utóirat: Ezen a héten nem kaptok írásbeli feladatot. Csak gyakorolni és ismételni kell! Úgy gondoljuk, hogy ez éppen elég lesz.